Juozas Leonavičius

Juozas Leonavičius (1927 m. rugpjūčio 11 d. Škėvonyse, Jiezno valsčius – 2008 m. rugsėjo 26 d. Kaune) – Lietuvos sociologas, filosofas, istorikas, redaktorius, komjaunimo darbuotojas, habilituotas socialinių mokslų daktaras.

Biografija 
1945–1946 m. darbininkas. 1946–1949 m. ir 1953 m. auklėtojas amatų mokykloje. 1951 m. baigė Centrinę komjaunimo mokyklą. 1951–1952 m. komjaunimo darbuotojas Kaune. 1953 m. neakivaizdiniu būdu baigė Maskvos M. Lomonosovo universiteto Filosofijos fakultetą.

1953–1961 m. ir 1963–2004 m. Kauno politechnikos instituto (nuo 1990 m. KTU) dėstytojas, 1968 m. docentas. 1958–1960 m. dar ir laikraščio „Kauno tiesa“ redaktorius. 1985 m. filosofijos mokslų daktaras.  Nuo 1988 m. Sociologijos katedros profesorius.

KTU Sociologinių tyrimų laboratorijos steigėjas, 1966–1992 m. vadovas. Nuo 1975 m. Sociologijos problemų mokslo tarybos prie LSSR MA pirmininko pavaduotojas. 1991–2001 m. konferencijų ciklo „Sociologija Lietuvoje: praeitis ir dabartis“ iniciatorius ir vienas rengėjų. 1995–1998 m. tęstinio leidinio „Socialiniai mokslai. Sociologija“ atsakingasis redaktorius.

Mokslinė veikla 
J. Leonavičius buvo pirmasis KPI sociologijos aspirantūros, vėliau – doktorantūros komisijos pirmininkas, daug prisidėjęs prie sociologijos magistrantūros įsteigimo. Jam vadovaujant keliolika sociologijos daktarų apgynė daktaro disertacijas, buvo kelių dešimčių doktorantūros komitetų narys. Daug prisidėjo plėtojant Lietuvos sociologų draugijos veiklą, ilgą laiką buvo šios draugijos Kauno skyriaus pirmininku. 

Mokslinės veiklos sritys – sociologijos istorija, laiko biudžetas, aukštojo mokslo socialinės problemos, žmonių socialinės padėties kaita ir jos priežastys. Parengė pirmąjį lietuvių kalba „Sociologijos žodyną“ (1993 m.).

Bibliografija 
 Valstiečių streikas Suvalkijoje ir Dzūkijoje 1939 metais / Juozas Leonavičius, Juozas Maksimavičius. – Vilnius, 1958. – 126 p.: iliustr.
 Utopinis socializmas: medžiaga paskaitai. – Kaunas, 1970. – 103 p.
 Sociologija ir sociologiniai tyrimai: metodiniai nurodymai. – Vilnius: Žinija, 1979. – 17 p.
 Studentų laiko biudžetas. – Vilnius: Mintis, 1980. – 200 p.: iliustr.
 Metodiniai patarimai pradedantiems sociologinius tyrimus. – Kaunas: KPI, 1987. – 59 p.
 Sociologiniai tyrimai: metodinės rekomendacijos Marksizmo-leninizmo universiteto klausytojams. – Kaunas, 1987. – 59 p.
 Mokslinio komunizmo kursas: metodinė medžiaga / KPI Mokslinio komunizmo katedra. – Kaunas, 1988. – 93 p.
 Sociologijos žodynas: apie 4000 žodžių. – Vilnius: Academia, 1993. – 282 p. – ISBN 9986-08-002-9
 Dėstytojų savaitės laiko fondo naudojimo tyrimai Kauno aukštosiose mokyklose 1969 metų rudens semestre ir buvusios Tarybų Sąjungos aukštosiose mokyklose 1989 metų pavasario semestre. – Kaunas: Technologija, 1994.
 Aukštųjų mokyklų mokslo darbuotojų savaitės laiko fondo naudojimo tyrimas buvusios Tarybų Sąjungos aukštosiose mokyklose 1989 metų pavasario semestre. – Kaunas: Technologija, 1994. – 33 p.: lent.
 Studentų savaitės laiko fondo naudojimo tyrimas buvusios Tarybų Sąjungos aukštosiose mokyklose 1989 metų pavasario semestre. – Kaunas: Technologija, 1994. – 32 p.: lent.
 Studentų laiko fondo naudojimo tyrimai Kauno aukštosiose mokyklose 1962–1970 metais. – Kaunas: Technologija, 1994. – 101 p.: lent.
 Studentų savaitės laiko fondo naudojimo tyrimas Lietuvos ir kitų respublikų aukštosiose mokyklose devintojo dešimtmečio pradžioje. – Kaunas: Technologija, 1995. – 124 p.: iliustr.
 Studentai ir laikas: monografija. – Kaunas: Technologija, 1997. – 318 p.: lent. – ISBN 9986-13-517-6
 Stojimo į aukštąją mokyklą veiksniai ir motyvai: straipsnių rinkinys. – Kaunas: Technologija, 1998. – 228 p.: lent.
 Sociologija aukštojoje mokykloje: straipsnių rinkinys. – Kaunas: Technologija, 1999. – 122 p.: lent.
 Petras Leonas – Lietuvos sąžinė (1864–1938): monografija. – Kaunas: Technologija, 2002. – 717 p.: iliustr. – ISBN 9955-09-069-3
 Nueito kelio žingsniai…: sociologija Kauno politechnikos institute (KPI) – Kauno technologijos universitete (KTU) 1953–2003 metais. – Kaunas: Technologija, 2003. – 168 p.: iliustr. – ISBN 9955-09-563-6
 Studentų socialinės padėties kaita ir jos priežastys: monografija. – Kaunas: Technologija, 2005. – 387 p.: diagr. – ISBN 9955-09-782-5

Šaltiniai 

Lietuvos sociologai
Lietuvos istorikai
Lietuvos redaktoriai